OpenLLM-France/wikimedia huggingface dataset:
# Partit Socioliberal Danés

Radikale Venstre (lit. ‘Esquerra Radical’) o el Partit Socioliberal Danés és un partit polític danès, abans conegut com a Det Radikale Venstre (lit. ‘L'Esquerra Radical’). El líder del partit és Martin Lidegaard, i el portaveu, Mikkel Irminger Sarbo. A les eleccions legislatives daneses de 2005 va obtenir un bon resultat (9,2% i 17 escons), però a les eleccions de 2007 va perdre la meitat i romandre a l'oposició.
El seu programa és inspirat en el programa Det kreative Danmark: oposició a les normes estatals sobre immigració, i demana l'abolició de la regla dels 24 anys (edat mínima per tal que una estrangera es pugui casar al país, per tal d'evitar matrimonis forçats), educació basada en la llibertat creativa del professor i desenvolupament de la creativitat de l'alumne, i normativa impositiva que defensi el medi ambient. Políticament se situa al centre, tot i que ha col·laborat sovint amb els Socialdemòcrates.
El 2007 va rebre crítiques per dependre massa dels socialdemòcrates, i Naser Khader i Anders Samuelsen els deixaren per a formar la Ny Alliance amb la conservadora Gitte Seeberg. El 6 gener 2009 Simon Emil Ammitzboll deixà el partit per a fundar el Borgerligt Centrum. Després de les eleccions de 2007 es va plantejar col·laborar amb el govern de centredreta, però la portaveu ho va rebutjar.

## Referències

* ↑ Bengtsson, Åsa; Hansen, Kasper; Harõarson, Ólafur Þ; Narud, Hanne Marthe; Oscarsson, Henrik. The Nordic Voter: Myths of Exceptionalism (en anglès). ECPR Press, 2013-11-15. ISBN 978-1-907301-50-6.
* ↑ Slomp, Hans. Europe, A Political Profile: An American Companion to European Politics (en anglès). ABC-CLIO, 2011-09-30. ISBN 978-0-313-39181-1.
* ↑ «De Radikale har fået Martin Lidegaard som ny politisk leder» (en danès), 03-11-2022. [Consulta: 22 gener 2023].

## Enllaços externs

* Det Radikale Venstre Arxivat 2003-12-26 a Wayback Machine. web oficial
* radikale.net web comunitària oberta
* «Facts about det radikale venstre». Arxivat de l'original el 2004-05-23. [Consulta: 15 abril 2009].
* (danès) Web de les joventuts del partit
# Angelica (gènere)

Angèlica (Angelica) és un gènere de plantes amb flor de la família de les apiàcies.

## Taxonomia

N'hi ha unes 50; cal destacar:
* Angelica ampla A. Nels.
* Angelica archangelica L. - angèlica
** Angelica archangelica ssp. archangelica L.
** Angelica archangelica ssp. litoralis (Fries) Thellung
* Angelica arguta Nutt.
* Angelica atropurpurea L.
* Angelica breweri Gray
* Angelica californica Jepson
* Angelica callii Mathias i Constance
* Angelica canbyi Coult. i Rose
* Angelica dawsonii S. Wats.
* Angelica dentata (Chapman) Coult. i Rose
* Angelica genuflexa Nutt.
* Angelica gigas
* Angelica grayi (Coult. i Rose) Coult. i Rose
* Angelica hendersonii Coult. i Rose
* Angelica heterocarpa J.Lloyd
* Angelica kingii (S. Wats.) Coult. i Rose
* Angelica laurentiana Fern.
* Angelica lineariloba Gray
* Angelica lucida L.
* Angelica pachyacarpa
* Angelica palustris
* Angelica pinnata S. Wats.
* Angelica razulii Gouan - angèlica de prat
* Angelica roseana Henderson
* Angelica sinensis
* Angelica sylvestris - angèlica borda
* Angelica scabrida Clokey i Mathias ex Clokey
* Angelica tomentosa S. Wats.
** Angelica tomentosa var. tomentosa S. Wats.
* Angelica triquinata Michx.
* Angelica venenosa (Greenway) Fern.
* Angelica wheeleri S. Wats.

## Referències

* ↑ «Angelica archangelica». Noms de plantes. Corpus de fitonímia catalana. TERMCAT, Centre de Terminologia. [Consulta: 18 abril 2022].
* ↑ «Angelica razulii». Noms de plantes. Corpus de fitonímia catalana. TERMCAT, Centre de Terminologia. [Consulta: 21 abril 2022].
* ↑ «Angelica sylvestris». Noms de plantes. Corpus de fitonímia catalana. TERMCAT, Centre de Terminologia. [Consulta: 21 abril 2022].

## Enllaços externs

* History of Angelica
# Príncep de Condé

El de Príncep de Condé (anomenat així arran del municipi de Condé-en-Brie, al departament d'Aisne) és un títol nobiliari francès, originalment atorgat a Lluís de Borbó, germà d'Antoni de Borbó i oncle d'Enric IV de França. Com una branca menor de la família reial francesa, els prínceps de Condé gaudien d'una considerable prominència.

## Prínceps de Condé

* Lluís I de Borbó (1530- 1569)
* Enric I de Borbó (1569 - 1588)
* Enric II de Borbó (1588 - 1646)
* Lluís II de Borbó «El Gran Condé» (1646 - 1686)
* Enric III de Borbó (1686 - 1709)
* Lluís III de Borbó (1709 - 1710)
* Lluís Enric I de Borbó (1710 - 1740)
* Lluís Josep de Borbó (1740 - 1818)
* Lluís Enric II de Borbó (1818 - 1830)
Lluís Enric II només va tenir un fill legítim, el duc d'Enghien, que va ser executat a Vincennes el 1804, per ordre de Napoleó. Sense altres fills, germans o cosins, la línia dels Borbó-Condé va arribar a la seva fi amb la mort de Lluís Enric II el 1830.
Una branca júnior dels Conde va formar la casa dels prínceps de Conti.

## Hotel de Condé

El Palau Condé (Hôtel de Condé) era la casa parisenca de la família Condé situada al VI districte de París. Aquesta va ser enderrocada al voltant de 1780 per construir un teatre (Théâtre de l'Odéon).

## Vegeu també

* Dinastia borbònica
* Genealogia dels Borbons
* Duc de Guisa
* Guisa
* Maria Teresa de Borbó-Condé (París 1666-1732)
* Lluïsa Elisabet de Borbó-Condé, Princesa de sang de França de la casa de Condé amb el tractament d'altesa reial que es maridà en el si de la Casa de Conti
# Spanish Lake

Spanish Lake és una concentració de població designada pel cens dels Estats Units a l'estat de Missouri. Segons el cens del 2000 tenia 21.337 habitants.

## Demografia

Segons el cens del 2000, Spanish Lake tenia 21.337 habitants, 8.381 habitatges, i 5.673 famílies. La densitat de població era de 1.119,3 habitants per km².
Dels 8.381 habitatges en un 38,3% hi vivien nens de menys de 18 anys, en un 39,4% hi vivien parelles casades, en un 23,6% dones solteres, i en un 32,3% no eren unitats familiars. En el 27,6% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,09.
Per edats la població es repartia de la següent manera: un 30,4% tenia menys de 18 anys, un 9,9% entre 18 i 24, un 31,3% entre 25 i 44, un 17,3% de 45 a 60 i un 11% 65 anys o més.
L'edat mediana era de 31 anys. Per cada 100 dones de 18 o més anys hi havia 79 homes.
La renda mediana per habitatge era de 37.410 $ i la renda mediana per família de 44.139 $. Els homes tenien una renda mediana de 32.340 $ mentre que les dones 26.644 $. La renda per capita de la població era de 18.976 $. Entorn del 10,2% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spanish Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Spanish Lake». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Txatxalaca

Les txatxalaques són un dels grups d'aus de la família dels cràcids (Cracidae), a l'ordre dels gal·liformes (Galliformes). Formen el gènere Ortalis (Merrem, 1786), tradicionalment inclòs a la subfamília dels penelopins però que actualment ha estat classificat a la seva pròpia família dels ortalisins (Ortalisinae).

## Taxonomia

Aquest gènere és classificat en 15 espècies:
* Txatxalaca de plana (Ortalis vetula).
* Txatxalaca capgrisa (Ortalis cinereiceps).
* Txatxalaca ala-roja (Ortalis garrula).
* Txatxalaca cul-roja (Ortalis ruficauda).
* Txatxalaca cap-roja (Ortalis erythroptera).
* Txatxalaca ventre-roja (Ortalis wagleri).
* Txatxalaca de Jalisco (Ortalis poliocephala).
* Txatxalaca del Chaco (Ortalis canicollis).
* Txatxalaca ventreblanca (Ortalis leucogastra).
* Txatxalaca pigallada (Ortalis guttata).
* Txatxalaca oriental (Ortalis araucuan).
* Txatxalaca escatosa (Ortalis squamata).
* Txatxalaca de Colòmbia (Ortalis columbiana).
* Txatxalaca motmot (Ortalis motmot).
* Txatxalaca celluda (Ortalis superciliaris).

## Referències

* ↑ J. del Hoyo. (2018). Guans, Chachalacas, Curassows (Cracidae). In J. del Hoyo, A. Elliott, J. Sargatal, D.A. Christie i E. de Juana. Handbook of the Birds of the World Alive. Lynx Edicions, Barcelona.
* ↑ J. del Hoyo i J. Nigel. (2014). Illustrated checklist of the birds of the world. Vol. 1, Non passerines. Lynx Edicions. ISBN 978-84-96553-94-1
# Galèria Copiola

Galèria Copiola (96 aC, 9) va ser una actriu i ballarina romana que es creu que va viure més de cent anys. La seva trajectòria ens és coneguda sobretot gràcies a la Naturalis Historia de Plini el Vell.
Copiola va començar la seva carrera l'any 83 aC amb tretze anys durant una representació teatral organitzada per l'edil Marc Pomponi. L'any 55 aC va actuar al Teatre de Pompeu amb molt d'èxit, i allà la van veure l'actor Claudi Esop i l'escriptor Ciceró. Es va retirar dels escenaris amb honors al voltant dels quaranta anys. La seva última aparició coneguda data dels jocs en honor d'August, l'any 9, quan tenia 104 anys.
Galeria Copiola ballava als interludis que es feien entre dues obres. La dansaire probablement estava sola a l'escenari i interpretava un número de ball semblant al ballet-pantomima d'avui. Era una de les poques professions artístiques obertes a les dones i la ballarina no portava generalment màscara, contràriament a les tradicions de l'antic teatre romà. Galeria Copiola és una de les úniques intèrprets del gènere del qual ens queda el nom.

## Referències

* 1 2 Plini el Vell. Naturalis Historia, VII, 49
* ↑ Parkin, Tim G. Roman social history : a sourcebook. Oxon: Routledge, 2007, p. 56. ISBN 9780415426749.
# Thandwe

Thandwe (birmà သံတွဲမြို့ Samtwai mrui) és una ciutat i municipi de l'estat Rakhine a Birmània, capital del districte de Thandwe i del township de Thandwe. Està situada a la riba esquerra del riu Sandoway (Thandwe) a 25 km al sud de la seva desembocadura i 7 km de la costa, a 18° 28′ N, 94° 22′ E﻿ / ﻿18.467°N,94.367°E﻿ / 18.467; 94.367; el rierol Zi Chaung, afluent del Thandwe, passa per la part oest de la ciutat. La població estimada el 2002 pel township era de 122.233 habitants. La població estimada de la ciutat el 2009 era de 65.194 habitants. Prop de la ciutat (a uns 7 km) hi ha la famosa platja de Ngapali, un dels principals llocs turístics de Birmània. La ciutat disposa d'un aeroport.
És possible que la primera capital coneguda d'Arakan, Dwarawadi, fos el mateix que Thandwe o una ciutat a la rodalia. Va passar als birmans el 1784, i als britànics el 30 d'abril de 1824 (tenia llavors 4.500 habitants). El 1885 es va formar la municipalitat. El 1901 només tenia 2.845 habitants.

## Referències

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Stotesbury

Stotesbury és una població dels Estats Units a l'estat de Missouri. Segons el cens del 2000 tenia 43 habitants.

## Demografia

Segons el cens del 2000, Stotesbury tenia 43 habitants, 14 habitatges, i 11 famílies. La densitat de població era de 150,9 habitants per km².
Dels 14 habitatges en un 42,9% hi vivien nens de menys de 18 anys, en un 57,1% hi vivien parelles casades, en un 28,6% dones solteres, i en un 14,3% no eren unitats familiars. En el 14,3% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,07 i el nombre mitjà de persones que vivien en cada família era de 3,25.
Per edats la població es repartia de la següent manera: un 32,6% tenia menys de 18 anys, un 2,3% entre 18 i 24, un 23,3% entre 25 i 44, un 25,6% de 45 a 60 i un 16,3% 65 anys o més.
L'edat mediana era de 40 anys. Per cada 100 dones de 18 o més anys hi havia 93,3 homes.
La renda mediana per habitatge era de 23.438 $ i la renda mediana per família de 17.083 $. Els homes tenien una renda mediana de 21.250 $ mentre que les dones 28.750 $. La renda per capita de la població era de 9.543 $. Entorn del 22,2% de les famílies i el 19% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stotesbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Stotesbury». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Esclerofil·le

Esclerofil·le, paraula derivada del grec σκληρός ('dur') i φύλλον ('fulla'), és la denominació que rep un tipus de vegetació que té les fulles dures i els entrenusos (la distància entre les fulles en el brot) curts.
Arbres esclerofil·les típics són l'alzina i l'olivera, i entre els arbusts els garrics i els aladerns.
Si bé en general les plantes esclerofil·les són de fulla persistent, esclerofil·le i de fulla persistent no són sinònims.
Les plantes esclerofil·les apareixen a tot el món però són més comunes a Austràlia i la conca del Mediterrani, ja que són plantes particularment adaptades a climes amb sequedat estacional. Són presents també en la vegetació de tipus mediterrani de Califòrnia, centre de Xile i a la província del Cap a Sud-àfrica.
# Stoutsville (Missouri)

Stoutsville és una població dels Estats Units a l'estat de Missouri. Segons el cens del 2000 tenia 44 habitants.

## Demografia

Segons el cens del 2000, Stoutsville tenia 44 habitants, 24 habitatges, i 15 famílies. La densitat de població era de 21,2 habitants per km².
Dels 24 habitatges en un 4,2% hi vivien nens de menys de 18 anys, en un 62,5% hi vivien parelles casades, en un 0% dones solteres, i en un 37,5% no eren unitats familiars. En el 33,3% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,83 i el nombre mitjà de persones que vivien en cada família era de 2,2.
Per edats la població es repartia de la següent manera: un 6,8% tenia menys de 18 anys, un 2,3% entre 18 i 24, un 25% entre 25 i 44, un 31,8% de 45 a 60 i un 34,1% 65 anys o més.
L'edat mediana era de 52 anys. Per cada 100 dones de 18 o més anys hi havia 115,8 homes.
La renda mediana per habitatge era de 31.875 $ i la renda mediana per família de 46.250 $. Els homes tenien una renda mediana de 30.000 $ mentre que les dones 13.750 $. La renda per capita de la població era de 18.165 $. Cap de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stoutsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Stoutsville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Somerdale

Somerdale és una població dels Estats Units a l'estat de Nova Jersey. Segons el cens del 2007 tenia 5.079 habitants.

## Demografia

Segons el cens del 2000, Somerdale tenia 5.192 habitants, 2.068 habitatges, i 1.379 famílies. La densitat de població era de 1.463,2 habitants/km².
Dels 2.068 habitatges en un 27,5% hi vivien nens de menys de 18 anys, en un 48,4% hi vivien parelles casades, en un 12,1% dones solteres, i en un 33,3% no eren unitats familiars. En el 29,6% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,11.
Per edats la població es repartia de la següent manera: un 22,3% tenia menys de 18 anys, un 7% entre 18 i 24, un 31,3% entre 25 i 44, un 24% de 45 a 60 i un 15,4% 65 anys o més.
L'edat mediana era de 39 anys. Per cada 100 dones de 18 o més anys hi havia 94,4 homes.
La renda mediana per habitatge era de 46.898 $ i la renda mediana per família de 54.200 $. Els homes tenien una renda mediana de 37.008 $ mentre que les dones 31.237 $. La renda per capita de la població era de 21.259 $. Aproximadament el 6,4% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Somerdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Somerdale». American Fact Finder. Oficina del Cens dels Estats Units, 12-01-2010.
# Summersville (Missouri)

Summersville és una població dels Estats Units a l'estat de Missouri. Segons el cens del 2000 tenia 544 habitants.

## Demografia

Segons el cens del 2000, Summersville tenia 544 habitants, 236 habitatges, i 148 famílies. La densitat de població era de 189,2 habitants per km².
Dels 236 habitatges en un 33,5% hi vivien nens de menys de 18 anys, en un 51,3% hi vivien parelles casades, en un 10,6% dones solteres, i en un 36,9% no eren unitats familiars. En el 35,6% dels habitatges hi vivien persones soles el 25% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,96.
Per edats la població es repartia de la següent manera: un 28,1% tenia menys de 18 anys, un 8,5% entre 18 i 24, un 23% entre 25 i 44, un 18,4% de 45 a 60 i un 22,1% 65 anys o més.
L'edat mediana era de 35 anys. Per cada 100 dones de 18 o més anys hi havia 69,3 homes.
La renda mediana per habitatge era de 18.359 $ i la renda mediana per família de 22.500 $. Els homes tenien una renda mediana de 21.563 $ mentre que les dones 11.818 $. La renda per capita de la població era de 10.163 $. Entorn del 25% de les famílies i el 32,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Summersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Summersville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Eleccions municipals de 2023 a Montblanc

Les eleccions municipals de 2023 a Montblanc van ser unes eleccions locals que es van celebrar el diumenge 28 de maig de 2023 a Montblanc, a la Conca de Barberà, com a part de les eleccions municipals espanyoles. Es van triar els 13 regidors de l'Ajuntament de Montblanc.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de Montblanc, en tenir 5.344 persones censades, l'hi correspon 13 regidors.

## Candidatures

El 26 d'abril del mateix any, la Junta Electoral de Zona Valls de va proclamar cinc candidatures del municipi de Montblanc en el Butlletí Oficial de la Província de Tarragona.
* Partit Dels Socialistes De Catalunya - Candidatura De Progrés (PSC-CP)
* Junts Per Montblanc - Ara Pacte Local (JUNTSXMTB - ARA PL)
* Esquerra Montblanc-Acord Municipal (EM-AM)
* Despertem, Poble - Federacio D'Independents De Catalunya - Fic (DP - FIC)
* Montblanc Progressa - Compromís Municipal (CM)

## Jornada electoral
### Constitució de les meses

En aquell moment, Montblanc tenia una població de 7.410 habitants, dels quals 5.344 persones van ser cridades a votar en alguna de les nou meses que es van constituir al municipi.

### Participació

La participació en aquestes eleccions va ser de 64,4%, el qual cosa implica que un total de 3.442 ciutadans del municipi van decidir exercir el seu dret a vot. Comparant aquesta participació amb la mitjana catalana, Montblanc va registrar una xifra més alta, situant-se en 8,8 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | Montblanc |
| Participació (14h) | 37,9% ( -2,0%) |
| Participació (18h) | 52,1% ( -2,7%) |
| Participació (20h) | 64,4% ( -5,5%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 28 de mayo de 2023.» (en castellà). Junta Electoral Central. [Consulta: 15 abril 2023].
* 1 2 «Resultats electorals». Generalitat de Catalunya. [Consulta: 4 juny 2023].
# Pascual Carles Alfonso

Pascual Carles Alfonso (Grau de València, 1832 - València, 1900) fou un polític i empresari valencià. Era fill d'un botiguer i amb els anys va ampliar el negoci del seu pare i va instal·lar una fàbrica de sabó. De jove professava idees republicanes i participà en la revolució de 1868. També fou actiu en la insurrecció de 1869 i en la revolta cantó de València. Fou elegit diputat pel districte del Mercat de València dins les files del Partit Republicà Democràtic Federal a les eleccions generals espanyoles de 1873.
Un cop es va imposar la restauració borbònica deixà la política per a dedicar-se als negocis immobiliaris i de la construcció al barri d'Almodóvar (València). Alhora, el 1876 aconseguí un contracte per al tramvia a València i fou un dels impulsors de la línia ferroviària de Godella a Catarroja.

## Enllaços externs

* Biografies de polítics valencians Arxivat 2009-09-20 a Wayback Machine.
* Fitxa del Congrés dels Diputats (castellà)